支那

支那係個「中國」嘅近義詞，有時附帶侮辱意思，引身出嚟嘅支那人，係中國人嘅代名詞之一。

本意
個詞係嚟自梵文चीन，又譯成至那、脂那、摩訶支那、摩訶至那國等等，同震旦同源。佢原本係古代印度對中國嘅稱呼，經佛教經典傳入中國，唔單只無貶義性重係褒義，因為幾百年前原意有包含「智慧之國」意思。近代中國都有好多漢族英雄、成功人士都用佢嚟自稱，好多西方語言都將中國叫做類似 China 嘅名，亦係嚟自同一個梵文字詞。

中國共產黨機關報人民日報指「支那」詞性屬中性，存攻擊性係因為表達方式。人民網文史頻道上有文章為「支那」平反：「近代史上，部分日本人的確歧視中國人...歷史背景之下，「支那」原本係中性詞語，亦無可避免沾染上「侮辱」色彩。」作者認為，當稱中國為支那同時帶有歧視意圖，「支那」就係辱華。

變化
中華民國時期經歷大日本帝國侵略，期間日本人較常用「支那」作為代替「中國」或「中華民國」對中國嘅稱呼，自戰後，「支那」一詞開始有被中國定性為貶稱嘅記載。

各地情況
 香港及澳門：有唔少以前喺呢兩處流行，煽情嘅廣州話抗日題材戲劇，將「支那」描繪成冒犯語氣重過粗口嘅辱華用詞……地域文化及政治差異，令港中矛盾惡化，中國大陸自由行同水貨客問題等因素亦導致香港受害者嘅反中反共情緒升溫，「支那」一詞於是取代「強國」等其他貶稱，成為中國大陸同中國共產黨嘅代名詞。鄰近嘅澳門亦受到類似麻煩困擾而產生共鳴，於是呢個用法得以擴散至此。
 中國大陸：其實中國大陸人有好多都對中國政府同國企，資本企業存有異議同反對。好多中國青年人，甚至有中國共產黨員都用到同類稱號，自稱或批評社會問題，例子有「脫支、你國」。中共成日強調自己係中國及中國人嘅主宰；有大把老百姓其實對於傳統中國文化好有認同感，反而認為中共與其格格不入；意識到既然「中國」同「中國人」等詞俾中共用到臭哂，就乾脆退而求其次，唔同佢爭嗰啲以前中性嘅稱呼，重要踴躍噉用「支那」及「支那人」等將佢哋踩低，務求劃清界綫，亦有啲人帶有黑色幽默語氣噉樣以此自稱，慨歎脱離唔到中共魔爪。
台灣：中共喺國際舞台上，由民國手上搶走咗「中國」一名嚟用，周圍搏命話與其有關嘅人物事都係歸自己所有嘅。偏偏中共及大陸人經常周圍作惡同出醜，影衰哂「中國人」等名詞。有唔少台澎金馬人厭惡身分被中共騎劫及意淫，於是越嚟越興同時摒棄「中國」及「支那」，將佢哋㩫畀中共及大陸算數，順便加上唾棄意味。
其他：其實有大量對應「中國」嘅外國官方用標準譯名嘅發音，都接近「支那」，不過中共並無到處迫佢哋改稱。

其他用法
China，用西歐語言稱呼中國。

印度支那，即中南半島，亞洲東南半島。
武吉支那，又名「三寶山」，位於馬來西亞馬六甲，傳說為鄭和駐紮馬六甲所在地。
支那鄉，雲南省德宏傣族景頗族自治州盈江縣下轄，一個鄉鎮級行政單位。

雜項
鄙視華裔人嘅英文稱呼係「chink」。

東亞病夫

攷

中國文化